Žaloba o zrušenie neplatnosti licenčnej zmluvy 
Okresný súd
Drieňova ul. č. 5, 827 02 Bratislava II
Žalobca: 	KIKA, a.s., Námestie hrdinov č. 12, 841 01 Bratislava, IČO, DIČ, IČ DPH
	zastúpená PhDr. Petrom Novotným, členom predstavenstva
	zapísaná v obchodnom registri Okresného súdu Bratislava I, odd. vl. č. . . . . . . . . . . . . . . . . 
Žalovaný:	FIFO, s.r.o., Hlinská ul. č. 1, 010 01 Žilina, IČO, DIČ, IČ DPH
	zastúpená Ing. Jánom Rusom, konateľom
	zapísaná v obchodnom registri Okresného súdu v Žiline, odd., vl. č. . . . . . . . . . . . . . . . . . . . 
Vec: Žaloba o neplatnosť licenčnej zmluvy
I.
Dňa 24. 8. 2022 bola medzi žalobcom a žalovaným uzavretá licenčná zmluva, v ktorej sa žalovaný zaviazal poskytnúť žalobcovi v súlade s jej znením licenciu na použitie „Služby“ a všetky práva s ňou súvisiace, vlastnícke práva súvisiacich s doménami xx.sk, yyyy.sk, zzzzz.sk a databázy poskytovaných údajov a prenajať žalovanému domény podľa podmienok v nej uvedených.
Dôkaz:
–	Licenčná zmluva zo dňa 24. 8. 2022
II.
Na základe uvedených skutočností, v súlade s Čl. II ods. 2 a Čl. V uzatvorenej licenčnej zmluvy sa žalobca a žalovaný dohodli na mesačnej odmene za poskytnutie licencie a za nájom domény, ktorá predstavovala sumu vo výške 1 500 € (slovom jedentisícpäťsto eur) mesačne bez DPH, s tým, že splatnosť odmeny bola určená vždy do 15. dňa nasledujúceho kalendárneho mesiaca na základe faktúry žalobcu. 
Dôkaz:
–	Licenčná zmluva
III.
Listom zo dňa 15. 6. 2023 oznámil žalovaný žalobcovi, že napriek skutočnosti, že mu poslal faktúry za mesiac marec, apríl a máj 2023, tento ich neuhradil a z uvádzaného dôvodu, odvolávajúc sa na znenie uzatvorenej zmluvy, od tejto odstupuje počnúc 31. 7. 2023.
Dôkaz:
–	List zo dňa 15. 6. 2023
IV.
Žalobca preveril skutkový stav v úhrade odmeny za poskytnutie licencie a za nájom domény vo svojom účtovníctve a konštatoval, že všetky žalovaným zaslané faktúry boli žalobcom uhradené. 
Dôkaz:
–	Faktúry č. 38/23, č. 56/23, 71/23, 89/23 a 101/23
–	Výpisy z účtu žalobcu 
IV.
Vzhľadom na skutočnosť, že žalobca si splnil svoju zmluvnú povinnosť, žiada, aby Okresný súd v Bratislave II vydal tento
rozsudok
Okamžité odstúpenie od licenčnej zmluvy zo strany žalovaného je neplatné.
Žilina 1. 10. 2023